આરોગ્ય નિષ્ણાતો માને છે કે પાણીનો અભાવ મગજને અસર કરે છે કારણકે મગજ ૭૫ ટકા પાણીથી બનેલું છે. આથી તે તેનામાં જેટલું પ્રવાહી રહેલું હોય તેના પ્રત્યે સંવેદનશીલ બને છે. જ્યારે મગજને ખબર પડે છે કે પાણીની આપૂર્તિ ખૂબ ઓછી છે ત્યારે તે હિસ્ટામિનનું ઉત્પાદન કરે છે. કોષો આ સંયોજન છોડે છે જે સરળ સ્નાયુનું સંકોચન કરે છે. જો લાંબા સમય સુધી પાણીની તંગી ચાલુ રહે તો તે પાણીનો સંગ્રહ પણ કરે છે. આ હિસ્ટામિન સીધું જ દુઃખાવો અને થાક સર્જે છે. આથી માણસને શરીર તૂટતું હોય તેવું લાગે છે, માથું દુઃખતું હોય તેવું લાગે છે, શરીરમાં સ્ફૂર્તિ અનુભવાતી નથી.